Մեզ հետ զրույցում իրանցի վերլուծաբան Ալի Սալամին ասաց, որ ԱՄՆ ներկայիս վարչա­կազմն էլ ավելի լայնածավալ արշավ է սկսել Իրանի դեմ, որոնցում ցանկանում է ներգրավել Իրանի հարևաններին, այդ թվում Հայաստանին: «Հասկանալի է, թե ինչու չեն դադարում ամերիկացի պաշտոնյաների այցերը տարա­ծաշրջան և Հայաստան: ԱՄՆ նախորդ վարչա­կազմերը նման հետևողականություն չէին ցու­ցաբերում: Նման պայմաններում էլ ավելի մեծ ուշադրություն է պահանջվում Հայաստանից, որպեսզի հայ-իրանական հարաբերություննե­րը չտուժեն: Այլապես դա լուրջ հարված կլինի թե՛ Իրանի, թե՛ Հայաստանի համար: Նախկին իշխանությունները կարողացան օպտիմալ մո­դել գտնել նման պայմաններում Իրանի հետ դրական հարաբերությունները պահպանելու և ԱՄՆ-ի հետ հարաբերվելու համար: Ներկայումս ամեն բան ցույց է տալիս, որ ՀՀ ներկայիս իշ­խանություններից է կախված, թե ինչ որոշում նրանք կկայացնեն Իրանի հետ հարաբերու­թյունների վերաբերյալ, քանի որ այս պատժա­միջոցների պատճառով կարող են տուժել հայ-իրանական առևտրատնտեսական հարաբե­րությունները, բայց կպահպանվեն քաղաքա­կան հարաբերությունները: Քաղաքական հա­րաբերությունները կվնասվեն երկկողմ սխալ բնույթի որոշումների պատճառով: Իսկ սահմա­նի փակման հնարավորության մասին քննար­կումն անհանգստացնող կարող է դիտարկվել, քանի որ այդ սահմանը չի փակվել Իրանի հա­մար ամենաբարդ փուլերում: Ինչ վերաբերում է առևտրատնտեսական հարաբերություններին, ապա, կարծում եմ, ազատ առևտրի գոտում ակ­տիվությունը կնվազի, քանի որ պատժամիջոց­ները վերաբերում են ոչ միայն Իրանին, իրանա­կան ընկերություններին, այլև նրանց հետ հա­մագործակցող օտարերկրյա որոշ ընկերու­թյուններին, ինչը նշանակում է, որ այդ պատժա­միջոցներից կսկսեն զգուշանալ նաև հայկա­կան ընկերություններ, որից կտուժի հայ-իրա­նական առևտրատնտեսական ոլորտը: Բայց պետք է ընդունել նաև, որ մեծ պրոյեկտներ դեռ չկան, այնպես որ՝ լուրջ տնտեսական հետևանքներ Հայաստանը դժվար թե զգա»,- ասաց իրանցի քաղաքագետը: